
        REPUBLIKA HRVATSKA
     TRGOVAČKI SUD U SPLITU
   STALNA SLUŽBA DUBROVNIK
     Dr. A. Starčevića 23, Dubrovnik
Posl.br. 6-St.847/2018-6


R E P U B L I K A    H R V A T S K A

Z A K L J U Č A K


Trgovački sud u Splitu, Stalna služba u Dubrovniku, po sucu tog suda Srđanu Gavraniću, kao stečajnom sucu, u predstečajnom postupku povodom prijedloga dužnika DANIČIĆ PROMET d.o.o., Ćira Carića 1, Dubrovnik, OIB: 25787369409, za pokretanje predstečajnog postupka, izvan ročišta, dana 14. prosinca 2018. godine



z a k l j u č i o   j e

I.	Nalaže se predlagatelju DANIČIĆ PROMET d.o.o., Dubrovnik, temeljem čl. 31. Stečajnog zakona (NN 71/15, 104/17, dalje u tekstu SZ) u roku od 8 dana ispraviti i dopuniti svoj prijedlog tako što će u prijedlogu navesti:
a) sve podatke propisane u obrascu 1 prijedloga dužnika za otvaranje predstečajnog postupka, osobito one koji se tiču popisa imovine i obveza dužnika prema čl. 17. SZ, a dužnik je dužan navesti podatke o pravnoj i činjeničnoj osnovi u odnosu na svaki dio imovine i obveza, te o dokazima, a osobito ispravama kojima se mogu potkrijepiti,
b) podatke iz čl. 37. st. 1. SZ 
kao i dostaviti:
1. financijske izvještaje u skladu sa Zakonom o računovodstvu koji nisu stariji od tri mjeseca od dana podnošenja prijedloga za otvaranje predstečajnoga postupka, s time da se usporedni podaci u financijskim izvještajima iskazuju sa stanjem na dan godišnjih financijskih izvještaja prethodne godine, odnosno evidencije koje vode u skladu s poreznim propisima ako je dužnik obveznik poreza na dohodak
2. izjavu o broju zaposlenih na zadnji dan u mjesecu koji prethodi danu podnošenja prijedloga 
3. prijedlog plana restrukturiranja, koji mora sadržavati:
- činjenice i okolnosti iz kojih proizlazi postojanje prijeteće nesposobnosti za plaćanje
- izračun manjka likvidnih sredstava na dan priloženih financijskih izvještaja
- mjere financijskoga restrukturiranja i izračun njihovih učinaka na manjak likvidnih sredstava
- mjere operativnoga restrukturiranja i izračun njihovih učinaka na poslovanje
- plan poslovanja za razdoblje do kraja tekuće i za dvije sljedeće kalendarske godine uz detaljno obrazloženje razloga za utvrđivanje svake pozicije plana
- planiranu bilancu na zadnji dan razdoblja za koje je sastavljen plan poslovanja
- analizu svih tražbina prema visini i vrsti (tražbine radnika i prijašnjih dužnikovih radnika, izlučna prava, razlučna prava, tražbine za koje se vodi postupak, neosigurane tražbine i druge tražbine)
- ponudu vjerovnicima razvrstanim u skupine odgovarajućom primjenom pravila o razvrstavanju sudionika u stečajnom planu koja sadržava načine, rokove i uvjete namirenja tražbina
- najavu novoga zaduženja u novcu radi privremenog financiranja, ako je dužnik takvu mjeru restrukturiranja predvidio i
- planirani iznos troškova restrukturiranja.


II.	Ako predlagatelj u ostavljenom roku ne postupi po pozivu suda primijeniti će se čl. 31. SZ.

U Dubrovniku, 14. prosinca 2018. godine
									
Stečajni sudac:

